[image: image1.png]




    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 1
                                                              din 18 ianuarie 2023
pentru trecerea la o altă sursă de finanțare a 

Direcției de Asistență Socială Sighișoara


Consiliul Local al Municipiului Sighişoara, întrunit în ședință extraordinară,

Luând act de proiectul de hotărâre, înregistrat cu nr. 462/06.01.2023 şi la Consiliul Local Sighișoara cu nr. 693/09.01.2023, de referatul de aprobare, înregistrat cu nr. 461/06.01.2023, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighișoara nr. 183/24.09.2021 privind arondarea Creșei din cadrul Direcției de Asistență Socială Sighișoara la o unitate de învățământ preșcolar cu program prelungit, cu personalitate juridică;

Luând în considerare Hotărârea Consiliului Local Sighișoara nr. 6/27.01.2022 privind aprobarea structurii rețelei școlare a unităților de învățământ preuniversitar din municipiul Sighișoara, pentru anul școlar 2022 – 2023, hotărâre adoptată ținând cont și de Avizul conform al Inspectoratului Școlar Județean Mureș, cu nr. 10.701/23.12.2021, înregistrat la Municipiul Sighișoara cu nr. 339/06.01.2022;

Având în vedere Hotărârea Consiliului Local Sighișoara nr. 162/28.07.2022 privind trecerea unor spații din imobilul situat în Sighișoara, str. Plopilor nr. 19 în proprietatea Municipiului Sighișoara și transmiterea în administrarea Școlii Gimnaziale ”Aurel Mosora” Sighișoara a unor bunuri necesare funcționării Creșei cu Program Prelungit nr. 2 Sighișoara și luând în considerare faptul că personalul creșei, angajat al Direcției de Asistență Socială Sighișoara, a fost preluat, începând cu data de 01.09.2022, de Școala Gimnazială ”Aurel Mosora” Sighișoara;

Ținând cont de faptul că, prin preluarea Creșei din cadrul Direcției de Asistență Socială Sighișoara de către Școala Gimnazială ”Aurel Mosora” Sighișoara, contribuțiile lunare pe care au avut obligația să le plătească părinţii/reprezentanţii legali ai copiilor care au frecventat această unitate de educație timpurie nu se mai constituie în venituri proprii ale bugetului Direcției de Asistență Socială Sighișoara, astfel că sursa de finanțare a direcției rămâne în exclusivitate bugetul local, motiv pentru care se impune adoptarea unei hotărâri de consiliu pentru trecerea la o altă sursă de finanțare a Direcției de Asistență Socială Sighișoara, respectiv de la finanțarea din venituri proprii și subvenții acordate de la bugetul local, la finanțarea integrală de la bugetul local;
Având în vedere Raportul de specialitate al Direcției de Asistență Socială Sighișoara, înregistrat cu nr. 40/04.01.2023 și la Municipiul Sighișoara cu nr. 459/06.01.2023, prin care se propune trecerea la o altă sursă de finanțare a Direcției de Asistență Socială Sighișoara;
            Având în vedere avizele favorabile ale comisiilor de buget și juridică;  
În temeiul art. 129 alin. (1) și alin. (2) lit. d), alin. (7) lit. b) și alin. (14), art. 139 alin. (1) și alin. (3) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
           H O T Ă R Ă Ş T E:


Art. 1. Se aprobă trecerea de la sursa de finanțare din venituri proprii și subvenții (sursa G), la sursa de finanțare integrală de la bugetul local (sursa A) a Direcției de Asistență Socială Sighișoara, instituție publică cu personalitate juridică înființată în subordinea Consiliului Local Sighișoara. 


Art. 2. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Biroul Buget, Contabilitate, Salarizare – Direcția Economică din cadrul aparatului de specialitate al primarului și Direcția de Asistență Socială Sighișoara.


Art. 3. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

     Groza Tudorel - Claudiu              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Direcția de Asistență Socială Sighișoara;

  1 ex. Biroul Buget, Contabilitate, Salarizare – Direcția Economică.
  9 ex.
  B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 1/18.01.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


